El termini de presentació de sol·licituds romandrà obert des de l'endemà de la publicació de la present Resolució al Diari Oficial de la Generalitat de Catalunya i fins al 31 de maig de 2022.
Disposar d'una titulació universitària oficial espanyola o d'algun país membre de l'Espai Europeu d'Educació Superior (EEES), o homologada a Espanya en cas que sigui d'un país tercer, relacionada amb l'àrea o àrees d'expertesa per les quals es sol·licita l'acreditació.
En defecte de la titulació establerta sota la lletra a) anterior, es considerarà titulació suficient per a l'acreditació com a assessor, una titulació de formació específica per l'àrea per la qual es sol·licita l'acreditació, que superi els 60 crèdits ECTS o equivalent.
Tenir coneixements de català, castellà i d'una tercera llengua avançats
Disposar d'un perfil públic a LinkedIn, que pugui ser consultat sense necessitat d'estar registrat a la plataforma, al qual s'especifiqui la formació, l'experiència i els serveis per els quals es posiciona com a expert.
Acceptar les condicions de col·laboració de l'Article 8 de la present resolució i el codi deontològic, disponible al web d'ACCIÓ.
Complir amb els requisits que consten a l'apartat 1.3 del present Annex, específics per a cada àrea d'expertesa, segons l'àrea o àrees a les quals s'opti.
No incórrer en cap de les incompatibilitats detallades a l'apartat 1.1 del present Annex.
Requisits específics per cada àrea d'expertesa:
La participació en el procés és oberta a totes les persones que compleixin els requisits establerts per a les diferents àrees d'expertesa, essent dos el nombre màxim d'àrees per les quals un assessor pot sol·licitar acreditar-se.
Es pot optar, doncs, entre les següents àrees d'expertesa, quan es compleixin els requisits especificats a continuació:
Implica expertesa en el disseny i l'execució de plans estratègics en PIME.
Implica expertesa en l'exportació, en l'elaboració i execució de plans d'internacionalització, en la implantació d'accions de màrqueting internacional, en la comercialització de productes i serveis en mercats exteriors.
a) Haver exercit durant els últims 10 anys com a director d'exportació en empresa privada amb establiment operatiu a Catalunya demostrable específicament en l'àrea d'internacionalització i, d'aquests 10 anys, un mínim de 3 anys en assessoria per exportar productes o serveis.
b) Descriure tres projectes desenvolupats amb PIMES realitzats durant l'últim any, d'exportació de productes i serveis d'obertura d'un mercat nou.
Màrqueting, vendes i canals digitals.
Implica expertesa en el disseny i l'execució de plans de màrqueting, en la gestió i la relació amb clients, en la direcció i el control de la xarxa de vendes, en l'optimització dels processos comercials i de venda, així com l'optimització dels canals digitals (el coneixement d'Internet com a instrument per augmentar la competitivitat de la PIME, estratègia SEM, campanyes SEO, posicionament en xarxes socials, reputació online, branding 2.0, entre d' altres.)
Implica expertesa en la millora i l'optimització de processos al llarg de tota la cadena de subministrament (aprovisionament, compres, producció i distribució), ja sigui en empreses de producte o de serveis, en la implantació de bones pràctiques, en l'optimització de costos (5S, SMED, TOC, VMI, JIT, CPFR, etc.), així com en l'establiment de polítiques orientades a la gestió i el lideratge de recursos humans, la implantació de sistemes de compensació i la retribució en base al rendiment, la redistribució de càrregues de treball, etc. També pot incloure expertesa i lideratge en processos de canvi organitzatiu, i de successió familiar.
Implica expertesa en finances i control de gestió, així com en comptabilitat analítica, des de l'orientació en l'anàlisi financer, en implantació de tècniques i metodologies que permetin fer tancaments mensuals, desenvolupar plans de tresoreria i inversions, càlcul de marge brut, etc. fins a la construcció de quadres de comandament que permetin prendre decisions a les empreses.
Implica expertesa en l'assessorament a empreses mitjanes i grans en el disseny i la implementació de plans de col·laboració amb startups, entesos com aquells processos necessaris per a la definició d'oportunitats i reptes, definició de la proposta de valor de l'empresa per a les startups, identificació i selecció de startups, negociació d'acords, definició de procediments interns per a la integració dels projectes resultants de la col·laboració, disseny de programes d'incubació, acceleració o altres tipus de col·laboració, per a la definició de l'estratègia d'inversió, i la definició de processos per al seguiment i control dels projectes.
Implica expertesa en la definició i la implantació de models i eines de gestió de la innovació adaptats a les necessitats de l'empresa.
Inclou principalment saber definir l'estratègia d'innovació i el procés d'innovació amb els mètodes i eines adients.
Conceptualització i disseny de productes.
Implica expertesa en les fases prèvies al desenvolupament de nous productes, és a dir, la generació de nous conceptes gràcies a l'anàlisi de les tendències del mercat i una adequada gestió del disseny.
Implica expertesa en el desenvolupament i l'aplicació de sistemes de producció i consum més eficients i resilients, que facilitin entre d'altres la reutilització, la reparació, la renovació i el reciclatge de materials i productes que allarguin la seva vida útil.
És per això que es requereixen coneixements i habilitats en l'estalvi i eficiència en l'ús de matèries primeres, en la utilització dels residus com a recursos i en nous models de negoci innovadors en camp com el de l'ecodisseny, de la servitizació, etc..
Implica expertesa en la realització de desenvolupaments tecnològics i l'aprovisionament de tecnologia que permeti intensificar el valor tecnològic de productes, processos, serveis i/o models de negoci.
Implica expertesa oferint assessorament tècnic i financer en la preparació i la gestió de projectes europeus d'R+D i Innovació.
Específicament cal que acreditar experiència en projectes col·laboratius presentats per empreses als programes marc d'R+D de la EU.
b) Descriure tres projectes amb l'acrònim, que identifica oficialment cada projecte, representatius de l'àrea per la qual s'acredita realitzats durant els darrers 5 anys.
c) Descriure cinc projectes amb l'acrònim, que identifica oficialment cada projecte, representatius de l'àrea per la qual s'acredita realitzats darrers 5 anys.
Implica l'assessorament en la preparació d'ofertes a licitacions de Compra Pública Innovadora a empreses.
Implica expertesa en la realització de desenvolupaments tecnològics i en l'aprovisionament de tecnologia diferencial que permeti intensificar el valor tecnològic de productes, processos, serveis i/o models de negoci.
Implica expertesa en assessorament en temes de propietat industrial i intel·lectual, patents i marques, i anàlegs, o expertesa en la representació dels interessos d'empreses en matèria de patents davant organismes i organitzacions intergovernamentals.
a) Estar acreditat com Agent de Patents Espanyol o Europeu.
Requisits específics per cada àmbit sectorial Ris3cat:
Opcionalment i addicionalment, els assessors podran acreditar-se en algun dels 7 àmbits sectorials prioritaris del RIS3CAT.
Només és podrà acreditar en un màxim d'1 àmbit RIS3CAT.
Alimentació: inclou la indústria agroalimentària, però també altres graons de la cadena de valor com els sector primaris, la gran distribució, les indústries de l'envasat i l'embalatge, la maquinària per a l'alimentació, els additius i les matèries primeres, la gastronomia i la restauració.
Energia, i recursos: inclou les activitats de gestió dels recursos energètics, naturals i dels residus, en particular en activitats de més valor afegir i contingut innovador com l'eficiència energètica, la cogeneració, la domòtica, les energies renovables, la química orgànica i la fusió nuclear.
Sistemes industrials: Són les activitats que tenen com a habilitat genèrica la gestió i el desenvolupament de sistemes industrials eficients (béns d'equip, química, maquinària i equips; robòtica; productes informàtics, electrònics i òptics, i material i equips elèctrics).
S'inclouen especialment les activitats relacionades amb l'enginyeria de procés i l'advanced manufacturing.
Indústries relacionades amb la mobilitat sostenible: Inclou els sectors de l'automoció, de la motocicleta, del ferrocarril i de l'aeronàutica, i les activitats relacionades, i també els serveis de mobilitat de persones i mercaderies.
Indústries basades en el disseny: Indústries que tenen en comú un fort vincle amb el disseny com a factor transversal clau: els sectors del tèxtil, de la confecció, de la pell, del calçat, de la joieria, de l'artesania i de de l'hàbitat, com els mobles, la il·luminació, el tèxtil llar, el bany i els paviments.
Indústries de la salut: química fina, preparats farmacèutics, universitats, parcs científics i tecnològics, centres de recerca, indústria de tecnologies mèdiques, hospital i clíniques, assegurances i serveis relacionats.
Indústries culturals i basades en l'experiència: inclou les indústries creatives i culturals (edició, arts gràfiques, multimèdia, audiovisual, producció àudio i vídeo, artesania) i serveis clau a Catalunya com el turisme i els esports.
Requisits específics per l'àmbit sectorial Indústria 4.0:
Opcionalment i addicionalment a les àrees d'expertesa Estratègia, Operacions i logística i Tecnologia, els assessors podran acreditar-se en l'àmbit sectorial Indústria 4.0.
Indústria 4.0: Implica expertesa en la integració i l'aprofitament de les tecnologies emmarcades dins de la Industria 4.0 (Internet de les Coses Industrial i Sistemes Ciberfísics, Analítica de dades, Big Data i Intel·ligència Artificial, Computació al Núvol, Integració Horitzontal i Vertical de Sistemes, Ciberseguretat, Robòtica Avançada, Realitat Augmentada, Tecnologies de Simulació i Fabricació additiva, Impressió 3D) en empreses o processos industrials o de fabricació.
a) Experiència professional demostrable de 5 anys en integració i aprofitament d'alguna de les tecnologies vinculades a la indústria 4.0.
En cas que la documentació superi els 5MB, s'obrirà automàticament, un cop s'hagi tramès la sol·licitud, un espai i es disposarà de 24 hores per enviar la documentació necessària.
Els documents a presentar varien en funció de la categoria d'acreditació.
Es pot sol·licitar l'acreditació per una o més categories.
NOVETAT: Aquesta convocatòria es tramita amb un nou aplicatiu, per tant el procediment canvia respecte a les anteriors convocatòries.
En relació amb totes les notificacions del procediment d'acreditació, és recomanable clicar l'apartat del formulari on s'indica que es volen rebre avisos sobre la tramitació de la sol·licitud.
D'aquesta manera, es rebrà un avís a l'adreça que el sol·licitant hagi facilitat al Formulari de sol·licitud d'acreditació quan es generen notificacions a la Seu electrònica, sens perjudici que la manca d'aquest avís no impedeixi la plena validesa de la notificació.
La notificació s'entendrà practicada, a tots els efectes legals, quan es comparegui a la Seu electrònica de la Generalitat, és a dir, quan s'hagi produït l'accés al contingut de la notificació per la persona interessada o pel seu representant degudament identificat.
Aquesta notificació per mitjans electrònics s'entendrà rebutjada quan hagin transcorregut deu dies naturals des de la posada a disposició de la notificació sense que s'accedeixi al seu contingut.
Quan i com rebré resposta de l'Administració?
El termini màxim per dictar i notificar la resolució serà de sis mesos comptats a partir de la data en què finalitza el termini per poder presentar la sol·licitud que s'estableix a l'article 3.1 d'aquesta resolució.
Transcorregut aquest termini sense que s'hagi notificat la resolució expressa pertinent, s'entendrà desestimada la sol·licitud de l'acreditació per silenci administratiu, d'acord amb el que estableix l'article 55.1.a) de la Llei 26/2010, de 3 d'agost, de règim jurídic i de procediment de les administracions públiques de Catalunya.
Puc presentar recurs si no estic d'acord amb la resolució?
Resolució, que exhaureix la via administrativa, es pot impugnar davant l'ordre jurisdiccional contenciós administratiu en el termini de dos mesos a comptar de l'endemà de la seva notificació, sens perjudici que, potestativament, es vulgui interposar recurs de reposició en el termini d'un mes a comptar de l'endemà de la seva notificació, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa i amb l'article 77 de la Llei 26/2010 de règim jurídic i de procediment de les administracions públiques de Catalunya, respectivament.